Kuoleman jälkeiset toimenpiteet

-käytännön ohjeita

Kuoleman äärellä olemme tekemisissä ainutkertaisten asioiden kanssa. Tilanne vaatii työntekijöiltä myötäelämistä ja laajaa ammatillista osaamista. Kuolevaa potilasta hoidetaan hänen ihmisarvoaan ja itsemääräämisoikeuttaan kunnioittaen. Kuolevan ihmisen fyysisiin, psyykkisiin, hengellisiin ja sosiaalisiin tarpeisiin vastataan ja häntä ja hänen läheisiään tuetaan elämän viimeisinä hetkinä.

Valtakunnallinen terveydenhuollon eettinen toimikunta on määritellyt kuolevan potilaan hyvän hoidon toteuttamiseen toimenpide-ehdotuksia julkaisuissaan [Kuolemaan liittyvät eettiset kysymykset terveydenhuollossa](https://etene.fi/documents/1429646/1559098/ETENE-julkaisuja%2B4%2BKuolemaan%2Bliittyv%C3%A4t%2Beettiset%2Bkysymykset%2Bterveydenhuollossa.pdf/6a1cd043-354c-486d-b554-e9f37159924e/ETENE-julkaisuja%2B4%2BKuolemaan%2Bliittyv%C3%A4t%2Beettiset%2Bkysymykset%2Bterveydenhuollossa.pdf) (Etene-julkaisuja 4) ja [Saattohoito](https://etene.fi/documents/1429646/1559090/Ty%C3%B6ryhm%C3%A4n%2Braportti%2Bsaattohoidosta.pdf/4ca4d3d8-90a7-429e-8ba4-4e1bcfa2d75a/Ty%C3%B6ryhm%C3%A4n%2Braportti%2Bsaattohoidosta.pdf) (Etene-julkaisuja 8). Pohjois-Pohjanmaan sairaanhoito­piirissä kuolevan potilaan hoito on ohjeistettu hoitoeettisen työryhmän saattohoito-ohjeistuksessa.

Tämä ohje sisältää potilaan kuolemaan liittyviä käytännön toimintaohjeita ja

sen tarkoituksena on tukea ja ohjata henkilökuntaa potilaan kuoleman jälkeisissä toimenpiteissä. Kullakin hoitoyksiköllä on mahdollisuus laatia tarvitsemansa tätä ohjetta täydentäviä muistilistoja käytännön toimiin.

* Vainajan näyttö omaisille on yleensä mahdollista vainajan noudon yhteydessä hautaustoimiston henkilökunnan avustuksella.
* Vainajan luovutusaika on arkisin kello 13.00-15.00. Poikkeavista ajoista on ehdottomasti sovittava erikseen.
* Hygieniasyistä todennettua/epäiltyä **tartuntavaarallista** vainajaa ei saa näyttää patologian osaston tiloissa, koska työntekijöiden ja omaisten turvallisuutta ei tässä tilanteessa voi varmistaa.
* Vainajan lähettävän yksikön tulee poikkeuksetta pakata vainaja vainajapussiin, varmistua vainajan henkilöllisyydestä ja sijoittaa henkilötiedot pussin ulkopuolelle. Vainajapussia ei avata patologian osastolla.
* Osastojen vastuuhenkilöiden tulee huolehtia näiden muutosten informoinnista henkilökunnalleen. Omaisia tulee informoida uusista menettelytavoista.

## Kuoleman toteaminen ja ilmoittaminen läheisille

Potilaan kuoleman tapahduttua ilmoitetaan viipymättä lääkärille ja hoitaja kirjaa kuolemaa edeltäneen potilaan voinnin hoitosuunnitelmaan. Lääkäri käy potilaan luona totea­mas­sa kuoleman ja kirjaa potilastietoihin **kuoleman toteamisen ajankohdan ja kuolinajan.**

Potilaan kuolemasta ilmoitetaan mahdollisimman pian lähiomaiselle/yhteyshenkilölle, elleivät he ole läsnä kuolinhetkellä. Jo saattohoitovaiheessa on omaisten kanssa hyvä sopiakuoleman ilmoittamismenettely. Omaisten toivomukset kirjataan hoitosuunnitelmaan. Kuolemasta omaisille ilmoitettaessa otetaan osaa omaisen suruun ja arvioidaan mahdollinen kriisiavun tai tukihenkilön tarve. Kriisiapua saa kaupunkien ja kuntien järjestämänä, seurakunnista sekä järjestöistä (esim. SPR) henkilökohtaisina yhteydenottoina ja käynteinä tai netin ja puhelimen välityksellä.

Mikäli potilaan yhteyshenkilönä on maistraatin määräämä edunvalvoja, hänelle kuolemasta ilmoitetaan ensimmäisenä arkipäivänä virka-aikana. Mikäli potilaalla ei ole omaisia eikä edunvalvojaa, kuolemasta ilmoitetaan poliisille.

Jos potilas kuolee leikkaussalissa tai heräämössä, anestesialääkäri ilmoittaa asiasta

omaisille. Toimenpideyksiköissä tapahtuneesta kuolemasta omaisille ilmoittaa hoitava lääkäri. Edellä mainituista paikoista **vainaja siirretään laitettavaksi siihen yksikköön, missä hän on potilastietojärjestelmän mukaan sijoitettuna**. Puhelimella yksikköön ilmoitettaessa sanotaan väärinkäsityksen välttämiseksi selvästi, että potilas on kuollut. Mikäli omaiset eivät ole potilaan kuollessa paikalla, heille kerrotaan potilaan viimeisistä hetkistä. He haluavat usein tietää kuolinhetken, oliko potilas tajuissaan, oliko hänellä kipuja, oliko hoitaja potilaan vierellä kuolinhetkellä, mitä potilas puhui viimeksi sekä sen, millä tavalla kuolema tapahtui.

Omaisille kerrotaan, että vainajaa on mahdollisuus käydä hyvästelemässä osastolla noin kahden tunnin ajan sekä myöhemmin vainajan arkkuun laiton yhteydessä. Arkkuun laittamisen yhteyteen liittyvä toiminta (esim. vainajan pukeminen) sovitaan hautaustoimiston henkilökunnan kanssa.

Omaisten kanssa keskustellaan kuolemaan liittyvistä jatkotoimenpiteistä joko puhelimessa tai heidän ollessaan osastolla. Omaisille annetaan Pohjois-Pohjanmaan sairaanhoitopiirin julkaisema [Vainajan omaisille *-* ohjekirjanen](https://www.ppshp.fi/dokumentit/Ohjeet%20potilaalle%20sislttyyppi/Vainajan%20omaisille%20-%20ohjekirjanen.pdf#search=vainajan%20omaisille) (tilaus Monistamo). Ohjeeseen lisätään oman sairaanhoitajan, hoitaneen lääkärin, osastonsihteerin ja sosi­aa­li­työntekijän puhelinnumerot. **Hoitosuunnitelmaan kirjataan mm. vainajan henkilökohtaisten tavaroiden hakemisesta ja mahdollisesta ruumiinavauksesta sovitut asiat sekä muut omaisten kanssa keskustellut asiat.**

## Vainajan hyvästely

Vainajan hyvästelyyn ja saattamiseen on erilaisia tapoja. Tarkempaa tietoa löytyy sairaala­pastorien yksiköihin toimittamasta eri seurakuntien ja kristillisten ryhmien sekä muiden uskontojen yhdyshenkilöiden yhteystietotiedotteesta. Tavallista on, että uskonnon ja rituaalien merkitys korostuu kuolintapahtuman yhteydessä. Uskonnollisista ja kulttuurisista tavoista voi kysyä etukäteen asianomaiselta itseltään tai omaisilta.Vieraita uskontoja ja kulttuureja kohdatessa on tärkeää välttää yleistyksiä. Omaisille järjestetään osastolla rauhallinen tila, jossa he voivat hiljentyä ja jättää jäähyväiset kuolleelle läheiselleen sekä halutessaan pitää saattohartauden joko yksin tai sairaalapastorin kanssa. Hoitaja on läsnä omaisten niin halutessa.

## Muiden potilaiden huomiointi

Potilaan kuolema voi tulla yllättäen. Hän voi kuolla potilashuoneessa, päiväsalissa, käytävällä tai muissa tiloissa. Muille potilaille elvytyksen ja muiden kiireellisten toimenpiteiden näkeminen voi aiheuttaa ahdistusta ja henkilökunnan on huomioitava heidän mahdollisesti tarvitsema keskusteluapu.

## Vainajan laittaminen

Vainajaa käsitellään arvokkaasti ja hyviä tapoja noudattaen. Omaiset voivat olla läsnä ja halutessaan osallistua vainajan laittamiseen. Vainaja laitetaan rauhallisessa paikassa, potilashuoneessa tai vainajan laittoon varatussa tilassa ja oveen kiinnitetään lappu ”Pääsy kielletty”. Laittamiseen tarvittavat välineet ovat käyttövalmiina yksikössä sovitussa paikassa. Vainajan valmistelussa suojaudutaan mahdollisilta eriteroiskeilta käyttämällä tehdaspuhtaita suojakäsi­neitä ja kerta­­käyttöistä muoviesiliinaa. Mikäli potilaan hoito on vaatinut eristystoimenpiteitä, henkilökunta sekä vainajan laittoon osallistuvat omaiset käyttävät eristysluokan mukaista suojavaatetusta loppuun asti.

Vainaja siistitään. Kanyylit, dreenit, katetrit ja intubaatiotuubi sekä nenämahaletku suljetaan huolellisesti ja jätetään paikoilleen. Edellä mainittuihin hoitovälineisiin yhdistetyt infuusio-, tyhjennys- tai keräyspussit irrotetaan. Avannepussit tyhjennetään ja jätetään paikoilleen. Korut poistetaan ja laitetaan oranssiin omaisuuspussiin (tilausnro 10216) tai ne voidaan jättää paikoilleen, jos omaiset niin toivovat. Sormuksen saa tarvittaessa pois saippuan tai langan avulla. Kehossa olevien lävistysten poistamisen tai paikoilleen jättämisen suhteen tehdään siten, miten omaiset haluavat. Sama koskee potilaan käytössä mahdollisesti olevaa peruukkia. Mikäli vainajalla on kuulokoje, niin omaisia kehotetaan palauttamaan se siihen sairaalaan mistä se on annettu.

**Jos vainajalla on sydämentahdistin, siitä ilmoitetaan puhelimitse patologian osastolle.** Patologian osastolla tahdistin poistetaan vainajalta ja toimitetaan hävitettäväksi. Myös muut vainajalla sisäisesti olevat pumput ja laitteet tulee ilmoittaa patologialle, jossa ne irrotetaan ja toimitetaan hävitettäväksi.

 Katso intrasta ohje: Toimenpiteet sydäntahdistinpotilaan kuoleman yhteydessä

Vuoteeseen vaihdetaan puhtaat lakanat, poikkilakanaa ei tarvita, koska vainajan siirtäminen tapahtuu aluslakanan avulla.Vainajan alle laitetaan muovipäällysteinen suoja mahdollisten eritteiden vuoksi. Kyseessä on kertakäyttöinen poikkimuovi (koko 90X130), jota voi tilata keskusvarastosta rullana (tilauskoodi 306578). Jos vainajan suolesta valuu ulostetta, puetaan vainajalle vaippa. Mikäli vainaja laitetaan muovipussiin, olisi hyvä laittaa poikkilakana pussin alle vainajan siirron helpottamiseksi. Vainaja laitetaan selkäasentoon ja kädet sidotaan sideharsolla vartalon viereen. Hiukset kammataan. Leuka kohotetaan normaaliin asentoon niin, että suu menee kiinni ja hammasproteesit jätetään tai laitetaan paikoilleen. Ellei proteeseja voida laittaa suuhun, laitetaan ne nimitarralla varustetussa läpi­näkyvässä muovipussissa vainajan rinnan päälle. Leuka sidotaan leuan alta päälaelle kiertävällä siteellä. Tarkistetaan, että silmäluomet pysyvät kiinni. Mikäli luomet eivät pysy kiinni, laitetaan luomien päälle kostutetut sideharsotaitokset.

Vainajan **ranteeseen jätetään potilasranneke** ( vainajan nimi ja henkilötunnus). Jalat sidotaan yhteen sideharsolla **ja nilkkaan kiinnitetään toinen potilasranneke**  (vainajan nimi ja henkilötunnus).

[**NeaRIS –järjestelmään**](http://10.129.150.80/login.jsp)  **tehdään aina Patologian pyyntö –kohdan kautta potilaan säilytys tilaus**:

* **Pt-Säil (säilytys) tilataan kaikille vainajille**
* **Tarraa ei tarvitse tulostaa** vaan riittää, että se on tilattu

Mikäli vainajalle tehdään **ruumiinavaus:**

* ruumiinavauspyyntöä sanellessaan lähettävä lääkäri kirjaa

**Pt-obd-1 tilauspyynnön neaRISsiin**

**HUOM. Vainajan kuljetuspyyntö patologian osastolle tehdään** [**Kaiku-sovelluksella**](http://xvpotku.oysnet.ppshp.fi/kaiku/main)

Vainajan päälle puetaan kertakäyttöinen vainajan paita. Lopuksi kädet sidotaan sideharsolla vainajapaidan alta vartalon viereen. Vainajan päälle levitetään valkoinen vainajan lakana, joita on saatavilla ristin kuvalla ja muita uskontokuntia huomioiden saatavilla on myös lakanoita ilman ristiä. **Tämän jälkeen vainaja laitetaan aina kuljetuksen ajaksi vetoketjulla suljettavaan valkoiseen** (tilausnro16026) **suojapussiin.** Kaunis tapa on asettaa suojapussin päälle kukkia tai vihreä oksa. Suojapussiin liimataan vainajan nimitarra, jotta kuljetuksen aikana ei tarvitse pussia aukoa vainajan henkilöllisyyden varmistamiseksi. Kynttilän polttaminen on sairaalassa paloturvallisuuden vuoksi kielletty, mutta sähköllä/pattereilla toimivia kynttilöitä voi käyttää.

Lapsivainajan vuoteeseen vaihdetaan valkoinen lakana, minkä avulla vainajan siirtäminen tapahtuu. Vainajalle laitetaan vaippa. Lapsivainaja voidaan vanhempien niin halutessa pukea omiin vaatteisiin. Pienet lapset laitetaan valkoiseen exituslaatikkoon. Laatikon reunaan liimataan lapsen nimitarra. Exituslaatikkoon voidaan laittaa lapsen mukaan lempilelu tai ne vaatteet, jotka vanhemmat haluavat puettavan hänen päälleen arkkuun laitettaessa. Pieni lapsi­vainaja voidaan myös laittaa kapaloon.

Vainajan käytössä olleet tekstiilit laitetaan pyykkiin ja henkilökohtaisessa käytössä olevat hoitotarvikkeet kuten esim. pesuvoide, kosteuspyyhkeet, happiviikset, maskit, kampa, hammasharja- ja tahna laitetaan roskiin. Vainajan poisviennin jälkeen huone siivotaan tavalliseen tapaan. Mikäli potilaan hoito on vaatinut eristystoimenpiteitä, näitä ohjeita noudatetaan myös siivouksessa.

Jos vainajan kuolemaan epäillään liittyvän tapaturma, henkirikos, itsemurha tai myrkytys, vainajaa ei pestä eikä suoriteta siistimistoimenpiteitä, etteivät mahdolliset todisteet häviä. Samasta syystä omaisten on syytä välttää vainajan koskettelua.

## Vainajan omaisuus

Arvoesineet ja muut henkilökohtaiset tavarat laitetaan vainajan nimellä varustettuun omaisuuspussiin. Vainajan vaatteet laitetaan vaatteiden säilytyskassiin (tilausnro 09810) ja kassin päälle laitetaan nimitarra. Hoitosuunnitelmaan kirjataan mihin tavarat on laitettu. Tavarat säilytetään lukollisessa kaapissa omaisille luovutukseen saakka. Hoitosuunnitelmaan kirjataan myös milloin ja kenelle omaisuus on luovutettu. Mikäli tutkintaa varten tarvitaan potilaan omaisuutta, niin poliisi ilmoittaa siitä erikseen.

## Vainajan siirto patologian osastolle

Vainajan laiton jälkeen tilataan sisäinen **vainajan kuljetus patologian osastolle** (vastaanottaja: OYS-PAT) [**Kaiku-sovelluksella**](http://xvpotku.oysnet.ppshp.fi/kaiku/main) noin kahden tunnin kuluttua kuolemasta. Tilaukseen merkitään vainajan siirtämisessä tarvittava **mahdollinen eristysluokkatieto**. Lisäksi **osastolta ilmoitetaan aina patologian osastolle (virka-aikana), tuleeko ruumiinavausta vai ei**. Vainaja siirretään vuoteesta kuljetusvaunuun tunnelissa ja kuljetetaan peitettynä patologian osastolle, omaiset eivät voi mennä mukaan saattamaan vainajaa. Patologian osastolla vainaja siirretään kylmäkaappiin ja tiedot kirjataan kirjaan.

## Vainajan tietosuoja

Salassapitovelvollisuus ja yksityisyyden suojan tarve jatkuu vielä henkilön kuoltua. Tietosuojan näkökulmasta on tärkeää erottaa elämänaikaiset potilasasiakirjat kuolemansyynselvitysasiakirjoista. Terveydenhuollon toimintayksikön tai lääkärin on ilmoitettava tieto kuolemasta viipymättä väestötietojärjestelmään.

Kuolleen henkilön elinaikana annettua hoitoa koskevat potilastiedot ovat samalla tavoin salassa pidettäviä kuin elävän henkilön. Potilaslain mukaan (PotL 13 §) potilasasiakirjoihin sisältyviä tietoja saadaan antaa perustellusta kirjallisesta hakemuksesta sille, jokatarvitsee tietoja tärkeiden etujensa tai oikeuksiensa selvittämistä tai toteuttamista varten. Tietoja saa luovuttaa vain siltä osin kuin tiedot ovat välttämättömiä etujen tai oikeuksien selvittämiseksi tai toteuttamiseksi. Luovutuksensaaja ei saa käyttää tai luovuttaa tietoja edelleen muuhun tarkoitukseen.Tiedot voidaan antaa rekisterinpitäjän harkinnan mukaan myös lausuntona.Kuolleen henkilön tietojen luovuttamisesta tehdään merkintä potilasasiakirjoihin.

Kuollutta henkilöä koskevat asiakirjapyynnöt lähetetään PPSHP:n arkistoon osoite:

PL 50 90029 OYS.([Hakemus vainajan tietojen luovuttamiseksi](https://www.ppshp.fi/dokumentit/Lomakkeet%20sislttyyppi/Hakemus_vainajan_tietojen_luovuttamiseksi_PPSHP.docx)).Pyyntö tulee perustella lukuunottamatta kuolintodistuksen pyytämistä, koska se on oikeus omaisilla saada ilman erillistä perustetta. Kuolintodistuksen voi myös tilata Tilastokeskuksesta sähköpostilla tai postitse. Tietopyyntö lähetetään sähköpostiosoitteeseen: kuolemansyyt@tilastokeskus.fi tai postiosoitteeseen: Tilastokeskus Kuolemansyytilasto 00022 Tilastokeskus

**Ilmoitus kuolemasta**

Asetus kuolemansyyn selvittämisestä ([1253/2018](https://www.finlex.fi/fi/laki/alkup/2018/20181253)) 18 § (määrittelee, että terveydenhuollon toimintayksikön tai asianomaisen lääkärin on **viipymättä** kuoleman toteamisen jälkeen tehtävä **ilmoitus kuolemasta** siihen **digi- ja väestötietovirastoon**, jonka toimialueella henkilöllä oli kuollessaan kotikunta tai jos kotikunta ei ole tiedossa, **kuolinpaikan**

**digi- ja väestötietovirastoon.**

Ilmoitus kuolemasta tehdään [THL:n lomakkeiston](https://thl.fi/fi/palvelut-ja-asiointi/valtion-sosiaali-ja-terveydenhuollon-erityispalvelut/oikeuslaakinta/oikeuslaakinnan-lomakkeet#Kuolintodistuslomakkeet_ja_t%C3%A4ytt%C3%B6ohjeet) Kuolintodistus 28 vrk:n ikäisestä tai vanhemmasta sivu 4 lomakkeella Ilmoitus kuolemasta väestötietojärjestelmään. Lomakkeisto löytyy PPSHP:n potilastietojärjestelmä Mediform:n lomakkeistosta, jossa ne on rakennettu siten, että ensimmäiselle sivulle täytettyjä tietoja kopioituu automaattisesti seuraaville sivuille:

\* 28 vrk tai vanhempi kohdat 1.-7. ja 15.-16.

\* alle 28 vrk kohdat 2.-18. ja 25.-26.

Ko. lomake tulostetaan ja lähetetään postitse maistraattiin. Näin joudutaan toimimaan kunnes sähköinen yhteys on rakennettu.

* Jos kuolinpäivä on varma, tulee ilmoitus kuolemasta laatia kaikissa tilanteissa vii pymättä (riippumatta siitä, tehdäänkö ruumiinavaus vai ei)
* Jos kuolinpäivä ei ole varma eli se joudutaan arvioimaan, laaditaan ilmoitus kuolemasta vain tilanteissa, joissa ei tehdä ruumiinavausta
* Jos kuolinpäivä ei ole varma ja kuolemansyynselvityksen osana tehdään ruumiinavaus, ei ilmoitusta laadita ollenkaan. Tällöin ruumiinavauksen tehnyt lääkäri (patologi tai oikeuslääkäri) arvioi kuolinajan ja tekee ilmoituksen

- HUOM! Tämä **ei** siis tarkoita sitä, että kuolinpäivän epäselvyys olisi itsessään ai-

 he ruumiinavaukselle.

* Jos vainajalle tehdään lääketieteellinen ruumiinavaus, niin ilmoitus kuolemasta tehdään viipymättä kuoleman toteamisen jälkeen lomakkeella (Ilmoitus väestötietojärjestelmään) samoin kuin niille vainajille, jotka eivät mene avaukseen.

**Kuolintodistus**

Terveydenhuollon toimintayksikön tai asianomaisen lääkärin on selvitettyään kuolinsyy, viimeistään **kolmen kuukauden kuluessa** kuoleman toteamisesta, lähetettävä **kuolintodistus Terveyden ja hyvinvoinnin laitokselle.**

([Kuolintodistuksen täyttöohjeet](https://thl.fi/fi/palvelut-ja-asiointi/valtion-sosiaali-ja-terveydenhuollon-erityispalvelut/oikeuslaakinta/oikeuslaakinnan-lomakkeet#Kuolintodistuslomakkeet_ja_t%C3%A4ytt%C3%B6ohjeet))

Omaisella on oikeus saada kopio kuolintodistuksesta arkistoon osoitetulla kirjallisella pyynnöllä (PPSHP, arkisto, PL 50, 90029 OYS). Kuolintodistuksen voi myös tilata kirjallisella pyynnöllä Tilastokeskuksen kuolintodistusarkistosta osoite Kuolemansyytilasto 00022 Tilastokeskus.([www.tilastokeskus.f](http://www.tilastokeskus.fi/)i) tai sähköpostilla kuolemansyyt@tilastokeskus.fi.

Kuolintodistuksen laatiminen, kun

* **Kuolemansyy selvä**, ei ruumiinavausta

> kuolintodistuksen kirjoittaa potilasta viimeksi hoitaneen yksikön lääkäri

* **Kuolemansyy ei selvä**, tehdään

**a)** **lääketieteellinen ruumiinavaus** > viimeksi hoitaneen yksikön lääkäri tekee kuolintodistuksen lopullisen, mikroskooppisen tutkimuksen tulokset sisältävän ruumiinavauspöytäkirjan perusteella ja osastonsihteeri toimittaa kuolintodistuksen normaalina (siis ulkoisena) postina osoitteella:

Terveyden ja hyvinvoinnin laitos (THL), Oikeuslääkärin toimisto, PL 310, 90101 Oulu.

**b) oikeuslääketieteellinen ruumiinavaus** > lopullisen kuolintodistuksen tekee oikeuslääkäri (tarkemmin kohta Kuolemansyyn selvittäminen)

**c) oikeuslääketieteellinen kuolemasyyn selvitys ilman ruumiinavausta** (selvittelyn tuloksena poliisi ei ole määrännyt avausta tehtäväksi)

> lopullisen kuolintodistuksen laatii potilasta viimeksi hoitaneen yksikön lääkäri poliisin pyynnöstä. Lääkäri tai osastonsihteeri toimittaa kuolintodistuksen Terveyden ja hyvinvoinnin laitokselle ulkoisena postina sekä kopion kuolintodistuksesta poliisille joko kirjepostilla osoitteeseen Oulun pl / Linnanmaan poliisiasema/ Väkivaltaryhmä, PL 45 90101 Oulu tai salatulla sähköpostilla sille poliisihenkilölle, jonka kanssa lääkäri on asiaa hoitanut.

Vainaja **poistetaan sähköisestä potilasjärjestelmästä** (Oberon). Tieto kuolemasta kirjataan ohjelmaan Poistumistietojen kautta kirjaamalla Jatkohoito – ja Hoivan tarve –kenttiin Kuollut. Sovellus varmistaa päivitetäänkö kuolintieto Oberoniin.

[Kuolintietojen ilmoittaminen väestötietojärjestelmään](https://dvv.fi/kuolintietojen-ilmoittaminen)

**Hautauslupa**

Omainen tai hautaamisesta huolehtiva henkilö saa hautausluvan osastolta. Kun vainajalle tehdään ruumiinavaus, hautauslupa annetaan heti, kun ruumiiseen välittömästi liittyvät tutkimukset on suoritettu ja vainajan henkilöllisyys on varmistettu.

**Vainajan luovuttaminen**

Kun kuolemansyy on selvitetty tai ruumiinavaus tehty, vainaja luovutetaan patologian osastolta tai THL:n oikeuslääkintäyksiköstä omaisille hautaamista varten. Omaiset voivat sopia heti hautaavan tahon kanssa molemmille osapuolille sopivasta vainajan siirron ajankohdasta seurakunnan säilytystiloihin.

**Kuolemansyyn selvittäminen**

**Lääketieteellinen ruumiinavaus**  tehdään, kun kuolema on aiheutunut sairaudesta, mutta hoitavan yksikön vastaava lääkäri ei voi antaa kuolintodistusta olemassa olevien tietojen perusteella. Lääketieteelliseen ruumiinavaukseen tarvitaan **omaisen lupa**. Omaisen nimi kirjataan lähetteeseen ja hoitosuunnitelmaan.

Ellei omainen anna ruumiinavaukseen suostumusta /lähiomaisia ei ole ja yksikön vastaava lääkäri haluaa ruumiinavauksen kuolemansyyn selvittämiseksi, on hänen saatettava asia Terveyden- ja hyvinvoinnin laitoksen (THL) ratkaistavaksi. Mikäli omaiset toivovat ruumiinavausta, on se tehtävä, mikäli se ei aiheuta haittaa terveydenhuollon toiminnalle. Mikäli potilaan kotikunta on sairaanhoitopiirin ulkopuolinen kunta, lääketieteellisestä avauksesta voi hakemuksesta päättää potilasta hänen elinaikanaan hoitanut kotikunnan vastaava lääkäri.

**Katso ohje intrasta : Oikeuslääketieteellisen kuolemansyyn selvittäminen**

## Elinten ja kudosten luovutus hoitotarkoitukseen

## Laissa ihmisen elimien ja kudoksien lääketieteellisestä käytöstä (1.9.2001/101), muutos 1.8.2010) todetaan: ” Kuolleen ihmisen elimiä, kudoksia ja soluja saadaan irrottaa, jos ei ole tiedossa tai jos ei ole syytä olettaa, että vainaja eläessään olisi vastustanut toimenpidettä. Jos vainaja on eläessään kieltänyt elimiensä, kudoksiensa tai solujensa irrottamisen, toimenpidettä ei saa tehdä.” Jos täysi-ikäinen vainaja ei sairauden, mielenterveyden häiriön tai muun syyn vuoksi ole eläessään voinut muodostaa käsitystä elimien, kudoksien tai solujen irrottamisesta, saa toimenpiteen tehdä, jollei hänen lähiomaisensa tai muu läheisensä vastusta sitä. Täysivaltaisen henkilön elinluovutuskieltoa on noudatettava. Jos kuollut on alaikäinen, edellytetään, että hänen huoltajansa ei vastusta toimenpidettä. Elinluovutuksia koskeva laki (2.2.2001/101) korostaa ihmisen omaa tahtoa hänen elintensä luovuttamiseen toisen ihmisen hoitoa varten. Lain perusteella oletetaan, että elinsiirtoon sopiva vainaja on suostunut elintensä luovutukseen, ellei hänen tiedetä sitä elinaikanaan kieltäneen. Kuolleen ihmisen kudosten irrottaminen on tehtävä niin, että se ei haittaa kuolemansyyn selvittämistä. Vainajan lähiomaiselle tai muulle läheiselle on annettava selvitys elimien, kudoksien ja solujen irrottamisesta ja irrottamisen merkityksestä (Selvitys vainajan läheiselle 9a§). Oikeuslääketieteellisissä tapauksissa on aina ennen elinluovutusta neuvoteltava poliisin kanssa, puh arkisin klo 8-15 029 546 449 ja tarvittaessa oikeuslääkärin kanssa. Viikonloppuisin klo 08-16 poliisin numero 0295 416195.

Lääkärin tulee selvittää, mikä vainajan tahto oli, ennen kuin elinsiirtoon ryhdytään. Vainajan kanta elinluovutuksen selvitetään elinluovutuskortista, kanta-arkistosta tai omaisilta tiedustellaan vainajan elinaikaista kantaa elinluovutukseen.

Mahdollinen elinluovuttaja on potilas, jolla on vaikea aivovamma ja aivokuoleman merkkejä. Ehdottomat vasta-aiheet elinluovutukselle ovat yli 85-vuoden ikä, B- hepatiitti tai HIV, viiden vuoden sisällä sairastettu syöpä, paitsi ihon tyvisolusyöpä tai aivokuoleman syy tai mekanismi on epäselvä. Mahdollisesta elinluovuttajasta otetaan yhteys HUS elinsiirtotoimistoon 24/7, puh 0400 459 060 tai operatiivisen tulosalueen tehohoitolääkäriin, puh: 52701.

<https://www.hus.fi/ammattilaiselle/elinluovutustoiminnan-ammattilaismateriaalia>

Katso intrasta: Mahdollisen elinluovuttajan tunnistaminen alkuhoito

## Ruumiin lahjoitus

Oulun yliopiston anatomian ja solubiologian laitos ei ota enää vastaan ruumiin lahjoituskirjaa eikä opetus- ja tutkimuskäyttöön tarkoitettuja vainajia enää balsamoida. Omaisten suostumuksella voidaan oikeuslääketieteellisen kuolemansyyselvityksen ruumiinavauksen yhteydessä ruumista käyttää myös opetus- ja tutkimustarkoitukseen silloin kun ruumis todetaan tähän sopivaksi. Vainajan luovutus omaisille viivästyy opetuskäytöstä johtuen noin viikolla, joten omaiset voivat haudata vainajan haluamallaan tavalla ilman merkittävää viivettä.

**liite:** YHTEISET / Kuoleman jälkeiset toimenpiteet osastolla

YHTEISET / Kuoleman jälkeiset toimenpiteet osastolla

Tekijä: kliinisen hoitotyön asiantuntija Merja Sjöman

Hyväksyjä: PPSHP hoitoeettinen toimikunta pvm 03.09.2020

**Katso intrasta ohje: Kuoleman jälkeiset toimenpiteet**

**1. Hoidon suunnittelu ja koordinaatio**

**(Lääkäri)**

* Kuoleman toteamisen ajankohta ja kuolinaika
* Lähiomaiselle / yhteyshenkilölle ilmoitus (henkilötietolomake)
* Ruumiinavauksen tarve
* Tarvittaessa lääketieteellisen ruumiinavauksen lupa omaiselta lähetteeseen ja hoitosuunnitelmaan
* Kuolinilmoitus (ilmoitus kuolemasta); THL:n lomakkeiston ilmoitus kuolemasta väestötietojärjestelmään
* Kuolintodistus

**(Hoitaja)**

* Lähiomaiselle / yhteyshenkilölle ilmoitus (henkilötietolomake), mikäli lääkäri ei ole ilmoittanut
* Potilaan voinnista kirjaaminen ennen kuolemaa
* Vainajan laittaminen
	+ Suojautuminen käyttämällä tehdaspuhtaita suojakäsineitä ja kertakäyttöistä muoviesiliinaa (tarvittaessa eristysluokan mukainen suojavaatetus)
	+ Kanyylit, dreenit, katetrit, intubaatioputki, nenämahaletku suljetaan ja jätetään paikoilleen
	+ Avannepussit tyhjennetään ja jätetään paikoilleen
	+ Sänkyyn kertakäyttöinen poikkimuovi ja puhdas lakana
	+ Vainaja asetetaan selkäasentoon
	+ Tarvittaessa laitetaan vaippa
	+ Hiukset kammataan
	+ Hammasproteesit paikoilleen ja suu suljetaan (tarvittaessa hammasproteesit nimitarralla varustettuun läpinäkyvään omaisuuspussiin vainajan rinnan päälle)
	+ Leuka sidotaan leuan alta päälaelle kiertävällä siteellä
	+ Silmäluomet suljetaan (tarvittaessa luomien päälle kostutetut sideharsotaitokset)
	+ Puetaan vainajan paita
	+ Kädet asetetaan sideharsolla vartalon viereen
	+ Jalat sidotaan yhteen sideharsolla
	+ Ranteeseen ja nilkkaan nimirannekkeet
	+ Valkoinen vainajanlakana
* Kuulokoje (arvoesineluettelo)
* Arvoesineet ja muu omaisuus (arvoesineluettelo)
* Vainajan säilytystilaus NeaRIS (Pt-Säil) (tarraa ei tarvitse tulostaa)
	+ Mahdollisen sydämentahdistimen tai muiden sisäisten laitteiden kirjaus
* Jos sydämentahdistin ja kuolinsyy epäselvä tai epäily laitteen toimintahäiriöstä, ilmoitus tahdistinpoliklinikalle
* Kaiku sisäinen kuljetus patologian osastolle
	+ Tarvittaessa vainaja vetoketjulla suljettavaan suojapussiin ja liimataan nimitarra pussiin ennen kuljetusta
* Oberonilla potilaan poistaminen osastolta

**(Osastonsihteeri)**

* Ilmoitus patologian osastolle ruumiinavauksesta
* THL ja maistraatti, omaiselle hautauslupa

**6. Hoidon / jatkohoidon opetus, ohjaus ja emotionaalinen tuki**

**(Omaiselle)**

* [Vainajan omaisille -ohje](https://www.ppshp.fi/dokumentit/Ohjeet%20potilaalle%20sislttyyppi/Vainajan%20omaisille%20-%20ohjekirjanen.pdf#search=vainajan%20omaisille)
* Vainajan hyvästely 2 tuntia kuoleman jälkeen
* Sairaalapastori
* Tarvittavat puhelinnumerot
* Arvoesineiden ja muun omaisuuden luovutus (arvoesineluettelo)
* Jos ei avausta, hautausluvan noutaminen / postitus osoitteeseen (henkilötietolomake)
* Laskutusosoitteen varmistus